**Pasientinformasjon**

**Gynekologisk seksjon   
Bærum Sykehus**

Telefon: 67809455 | Sentralbord: 03525

**Utskrapning etter spontanabort**

For å fjerne abortrester fra livmorhulen er det blitt gjort en utskraping. Dette kan redusere blødning og infeksjonsfare.

Narkosen du har hatt, kan gjøre deg uvel og slapp i noen timer. Derfor er det farlig å kjøre bil operasjonsdagen. Du skal heller ikke være alene hjemme samme kveld. Mange kan ha behov for et par dagers sykmelding.

Det er normalt å blø en uke eller to. Blødningen skal da avta, ikke tilta. Etter en periode på 3 til 6 uker er det vanlig å få en ny menstruasjon.

Ved sterke smerter, store blødninger, illeluktende utflod eller feber over 38 grader, bør du ta kontakt med gynekologisk poliklinikk tlf. 67809460 på dagtid, eller gynekologisk sengepost tlf. 67809455.

Får du psykiske problemer etter aborten, råder vi deg til å ta kontakt med sosionomtjenesten, telefon 67809528.

Nesten halvparten av alle påbegynte svangerskap ender i tidlig abort. Oftest er det fordi ikke alt har utviklet seg normalt. Dette skjer hos helt vanlige friske mennesker og er en del av det naturlige. Senere svangerskap kan forløpe helt normalt og greit, uavhengig av om man har hatt en abort eller ikke.

Etter at du har hatt en menstruasjon, kan du forsøke en ny graviditet om det er ønsket. Vi anbefaler at du bruker Folat tabletter (0,4 mg daglig) før og under graviditetens første 12 uker. Tablettene kan kjøpes på apoteket, uten resept.